CELEX: 32022R0141
Language: fi
Date: 2022-01-21 00:00:00
Title: Komission asetus (EU) 2022/141, annettu 21 päivänä tammikuuta 2022, Euroopan parlamentin ja neuvoston asetuksen (EY) N:o 1333/2008 liitteen II muuttamisesta siltä osin kuin on kyse natriumkarbonaattien (E 500) ja kaliumkarbonaattien (E 501) käytöstä jalostamattomissa pääjalkaisissa (ETA:n kannalta merkityksellinen teksti)

2.2.2022   
               
               
                  FI
               
               
                  Euroopan unionin virallinen lehti
               
               
                  L 23/22
               
            
         KOMISSION ASETUS (EU) 2022/141,
         annettu 21 päivänä tammikuuta 2022,
         Euroopan parlamentin ja neuvoston asetuksen (EY) N:o 1333/2008 liitteen II muuttamisesta siltä osin kuin on kyse natriumkarbonaattien (E 500) ja kaliumkarbonaattien (E 501) käytöstä jalostamattomissa pääjalkaisissa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 10 artiklan 3 kohdan,
         sekä katsoo seuraavaa:
         
                     (1)
                  
                  
                     Asetuksen (EY) N:o 1333/2008 liitteessä II vahvistetaan unionissa elintarvikkeissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
                  
               
                     (2)
                  
                  
                     Mainittu luettelo voidaan saattaa ajan tasalle Euroopan parlamentin ja neuvoston asetuksen (EY) N:o 1331/2008 (2) 3 artiklan 1 kohdassa tarkoitetun yhteisen menettelyn mukaisesti joko komission aloitteesta tai jäsenvaltion tai asianomaisen osapuolen hakemuksen johdosta
                  
               
                     (3)
                  
                  
                     Natriumkarbonaatit (E 500) ja kaliumkarbonaatit (E 501) on asetuksen (EY) N:o 1333/2008 liitteen II nojalla nykyisin sallittu käytettäväksi elintarvikelisäaineina monenlaisissa elintarvikkeissa quantum satis -periaatteen mukaisesti. Niiden käyttö on sallittu muiden muassa elintarvikeryhmässä 09.2 ”Jalostettu kala ja jalostetut kalastustuotteet, myös nilviäiset ja äyriäiset”.
                  
               
                     (4)
                  
                  
                     Komissio vastaanotti 9 päivänä syyskuuta 2020 hakemuksen natriumkarbonaattien (E 500) ja kaliumkarbonaattien (E 501) käytön hyväksymiseksi jalostamattomissa pääjalkaisissa.
                  
               
                     (5)
                  
                  
                     Karbonaateilla on pääjalkaisten ulkonäköön samanlainen vaikutus kuin fosforihapolla – fosfaatit – di-, tri- ja polyfosfaatit (E 338–452), joiden käyttö on tällä hetkellä sallittu jäädytetyissä ja pakastetuissa nilviäisissä ja äyriäisissä. Pääjalkaisten valmistusprosessiin kuuluu uppokäsittely kylvyssä, jossa on enintään 3-prosenttista suola-sitraatti-karbonaattiliuosta, jolla säädellään kylvyn happamuutta 2–3 vuorokauden ajan. Käsittely kosteuttaa tuotetta, muuttaa sen rakennetta ja kiinteyttä ja säilyttää sen värin. Karbonaateilla ja sitraateilla käsiteltyjen pääjalkaisten aistinvaraiset ominaisuudet paranevat höyrytyksen jälkeen: pelkästään sitraateilla käsiteltyihin pääjalkaisiin verrattuna niiden liha on pehmeämpää ja ne ovat paremman makuisia ja väriltään vaaleampia. Hakijan tekemän aistinvarainen arviointi osoittaa, että natriumkarbonaattien (E 500) ja kaliumkarbonaattien (E 501) ehdotettu käyttö happamuudensäätöaineina fosfaattien sijasta parantaa pääjalkaisten aistinvaraisia ominaisuuksia ja tuotteen kuvaa kuluttajien silmissä.
                  
               
                     (6)
                  
                  
                     Asetuksen (EY) N:o 1331/2008 3 artiklan 2 kohdan mukaan komissio pyytää Euroopan elintarviketurvallisuusviranomaiselta, jäljempänä ’elintarviketurvallisuusviranomainen’, lausunnon asetuksen (EY) N:o 1333/2008 liitteessä II esitetyn unionissa käytettäväksi hyväksyttyjen elintarvikelisäaineiden luettelon saattamiseksi ajan tasalle, paitsi jos kyseisellä ajan tasalle saattamisella ei todennäköisesti ole vaikutusta ihmisten terveyteen.
                  
               
                     (7)
                  
                  
                     Elintarvikealan tiedekomitea arvioi natriumkarbonaatin (E 500) ja kaliumkarbonaatin (E 501) turvallisuutta vuonna 1990 ja asetti sen hyväksyttävän päiväsaannin tasoksi ”määrittelemätön”. (3) Termi ”määrittelemätön” tarkoittaa, että saatavilla olevien toksikologisten, biokemiallisten ja kliinisten tietojen perusteella aineen kokonaispäiväsaanti, joka syntyy sen luonnollisesta esiintymisestä ja sen nykyisestä käytöstä elintarvikkeissa niin suurina määrinä kuin on tarpeen halutun teknologisen vaikutuksen saamiseksi, ei aiheuta vaaraa terveydelle. Kun otetaan huomioon edellä mainitut seikat ja se, ettei komission asetuksella (EU) N:o 257/2010 (4) perustetussa elintarvikelisäaineiden uudelleenarviointiohjelmassa ole asetettu erityisiä prioriteetteja natriumkarbonaattien (E 500) ja kaliumkarbonaattien (E 501) osalta, komissio katsoo, että natriumkarbonaattien (E 500) ja kaliumkarbonaattien (E 501) käytön hyväksyminen jalostamattomien pääjalkaisten käsittelyssä käytettävinä happamuudensäätöaineina merkitsee edellä tarkoitetun luettelon sellaista ajan tasalle saattamista, jolla ei todennäköisesti ole vaikutusta ihmisten terveyteen, ja tästä syystä elintarviketurvallisuusviranomaiselta ei ole tarpeen pyytää lausuntoa.
                  
               
                     (8)
                  
                  
                     Sen vuoksi on aiheellista hyväksyä natriumkarbonaattien (E 500) ja kaliumkarbonaattien (E 501) käyttö happamuudensäätöaineina asetuksen (EY) N:o 1333/2008 liitteessä II olevassa elintarvikeryhmässä 09.1.2 ”Jalostamattomat nilviäiset ja äyriäiset”quantum satis -periaatteen mukaisesti pääjalkaisten osalta. Kun otetaan huomioon, että fosfaattien käyttö on rajoitettu koskemaan ainoastaan jäädytettyjä ja pakastettuja nilviäisiä ja äyriäisiä, olisi natriumkarbonaattien (E 500) ja kaliumkarbonaattien (E 501) fosfaattien vaihtoehtona tapahtuva käyttö jalostamattomien pääjalkaisten käsittelyssä rajoitettava koskemaan ainoastaan sellaisia jäädytettyjä ja pakastettuja pääjalkaisia, joita ei ole käsitelty fosforihapolla – fosfaatit – di-, tri- ja polyfosfaatit (E 338–452).
                  
               
                     (9)
                  
                  
                     Sen vuoksi asetuksen (EY) N:o 1333/2008 liitettä II olisi muutettava.
                  
               
                     (10)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 1333/2008 liite II tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä tammikuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 354, 31.12.2008, s. 16.
         
            (2)  Euroopan parlamentin ja neuvoston asetus (EY) N:o 1331/2008, annettu 16 päivänä joulukuuta 2008, elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä (EUVL L 354, 31.12.2008, s. 1).
         
            (3)  Reports of the Scientific Committee for Food, Twenty-fifth series, 1991, s. 13 (https://ec.europa.eu/food/system/files/2020-12/sci-com_scf_reports_25.pdf).
         
            (4)  Komission asetus (EU) N:o 257/2010, annettu 25 päivänä maaliskuuta 2010, hyväksyttyjen elintarvikelisäaineiden uudelleenarviointiohjelman perustamisesta elintarvikelisäaineista annetun Euroopan parlamentin ja neuvoston asetuksen (EY) N:o 1333/2008 mukaisesti (EUVL L 80, 26.3.2010, s. 19).
      
      
         
            LIITE
            Muutetaan asetuksen (EY) N:o 1333/2008 liitteessä II oleva E osa seuraavasti:
            
                        i)
                     
                     
                        Lisätään elintarvikeryhmään 09.1.2 ”Jalostamattomat nilviäiset ja äyriäiset” lisäainetta E 385 ”Kalsiumdinatriumetyleenidiamiinitetra-asetaatti (Kalsiumdinatrium-EDTA)” koskevan kohdan jälkeen kohdat seuraavasti:
                        
                                    ”E 500
                                 
                                 
                                    Natriumkarbonaatit
                                 
                                 
                                    
                                       quantum satis
                                    
                                 
                                 
                                    (95)
                                 
                                 
                                    Ainoastaan jäädytetyt ja pakastetut pääjalkaiset
                                 
                              
                                    E 501
                                 
                                 
                                    Kaliumkarbonaatit
                                 
                                 
                                    
                                       quantum satis
                                    
                                 
                                 
                                    (95)
                                 
                                 
                                    Ainoastaan jäädytetyt ja pakastetut pääjalkaiset”
                                 
                              
                  
                        ii)
                     
                     
                        lisätään alaviitteen 90 jälkeen alaviite 95 seuraavasti:
                        
                                    ”(95)
                                 
                                 
                                    Ei saa käyttää yhdessä fosforihapon – fosfaatit – di-, tri- ja polyfosfaatit (E 338–452) kanssa.”